**John Alexander (Jocky) Scott** (født 14. januar 1948 i Aberdeen) er en skotsk fotballtrener og tidligere spiller, som sannsynligvis er mest kjent for sin spillerkarriere og tre perioder som manager for Dundee. Scott er for tiden manager for den skotske ligaklubben Stirling Albion.

Spillerkarriere
---------------

Scott tilbrakte det meste av sin spillerkarriere hos de skotske ligaklubbene Dundee og Aberdeen. Han scoret et minneverdig hat-trick da Aberdeen slo Rangers 5–1 i en semifinale i den skotske ligacupen. Han fikk to landskamper for Skottland i 1971.

Managerkarriere
---------------

Etter at Scott la opp som spiller, har han vært manager for Aberdeen, Dundee, Arbroath, Dunfermline Athletic, Hibernian (midlertidig), Notts County og Raith Rovers. Han var reservelagstrener for Sunderland, før han sluttet seg til Plymouth Argyle som førstelagstrener under Bobby Williamson i 2004. Da Williamson fikk sparken, tok Scott over som midlertidig manager i fire kamper. Han var lenge den eldste manageren i den skotske fotballigaen.

Scott var favoritt til å ta over som manager for tredje gang i den ledige jobben i Dundee i oktober 2008 og han fikk jobben i slutten av måneden. Etter seirer over Queen of the South, Dunfermline Athletic og uavgjort mot St. Johnstone og Airdrie ble Scott utnevnt til månedens manager i førstedivisjon for november 2008, og etter en ny vellykket måned med resultater vant han den samme prisen igjen i februar 2009.

Den 3. april 2009 ble Jocky Scott innlemmet i Dundees Hall of Fame. Som en følge av at Dundee vant den skotske utfordrercupen i 2009, ble Scott den første manageren i skotsk fotball til å vinne alle de tre hjemlige cupturneringene (den skotske FA-cupen, den skotske ligacupen og Alba Challenge Cup). Til tross for denne prestasjonen, og at han ledet Dundee til toppen av førstedivisjon, ble Scott sparket som manager i mars 2010, etter at klubben gikk fire kamper på rad uten seier

Den 19. januar 2011 ble Scott utnevnt til manager for Stirling Albion. Selv om klubben rykket ned fra førstedivisjon, fortsatte Scott som manager for Stirling.

Referanser
----------

1. ↑  «Scott front-runner for Dens job». BBC Sport. 30. oktober 2008. Besøkt 6. mai 2010.
2. ↑  «Scott is Dens boss for third time». BBC Sport. 30. oktober 2008. Besøkt 30. oktober 2008.
3. ↑  «Scott rewarded for positive start». BBC Sport. 6. desember 2008. Besøkt 9. desember 2008.
4. ↑  «Jocky wins award». dundeefc.co.uk. Besøkt 22. mars 2009.
5. ↑  «Hall of Fame - Tribute to heroes». dundeefc.co.uk. Besøkt 4. april 2009.
6. ↑  «Dundee FC Online». Dundee Football Club. Besøkt 23. november 2009. [*død lenke*]
7. ↑  Spence, Jim (20. mars 2010). «First Division leaders Dundee sack manager Jocky Scott». BBC Sport. Besøkt 19. januar 2011.
8. ↑  Goodlad, Phil (19. januar 2011). «Jocky Scott is new manager at Stirling Albion». BBC Sport. Besøkt 19. januar 2011.
9. ↑  «Jocky Scott to remain Stirling Albion manager». BBC Sport. 28. april 2011. Besøkt 28. april 2011.

Eksterne lenker
---------------

* (en) Jocky Scott – Transfermarkt Rediger på Wikidata

* (en) Jocky Scott – national-football-teams.com Rediger på Wikidata

* (en) Jocky Scott – Soccerbase.com Rediger på Wikidata

* (en) Jocky Scott – EU-Football.info Rediger på Wikidata

* (en) Jocky Scott – Skottlands fotballforbund Rediger på Wikidata
* Newcastle Fans profile

|  |  |
| --- | --- |
| Oppslagsverk/autoritetsdata | VIAF **·** LCCN
 |